Source: https://www.zakonypreludi.sk/zz/1970-156
Timestamp: 2020-08-12 01:04:15+00:00

Document:
156/1970 Zb. Vyhláška Ministerstva práce a sociálnych vecí Slovenskej socialistickej republiky o finančnom a hmot... | Aktuálne znenie
Vyhláška č. 156/1970 Zb.Vyhláška Ministerstva práce a sociálnych vecí Slovenskej socialistickej republiky o finančnom a hmotnom zabezpečení učňov v internátnych učňovských školách pre mládež vyžadujúcu osobitnú starostlivosť a v učňovských školách navštevovaných učňami z ústavov sociálnej starostlivosti pre telesne chybnú mládež
Čiastka 45/1970
Platnosť od 29.12.1970 do31.08.1979
Účinnosť od 01.01.1971 do31.08.1979
§ 2 - Obdobie učebného pomeru
§ 3 - Kategórie učebných odborov
§ 4 - Odmeňovanie učňov v prípravnom období
Odmeňovanie učňov v období odborného rozvoja (§ 5 - § 9)
Prechodné a záverečné ustanovenia (§ 10 - § 12)
Aktuálne znenie 01.01.1971 - 31.08.1979
z 27. decembra 1970
Ministerstvo práce a sociálnych vecí Slovenskej socialistickej republiky po dohode so zúčastnenými ústrednými orgánmi a Slovenskou radou odborových zväzov podľa § 230 ods. 2 a 3 Zákonníka práce v znení zákona č. 153/1969 Zb. ustanovuje:
Táto vyhláška sa vzťahuje na mládež s duševnými, zmyslovými a telesnými chybami, ktorá sa pripravuje na povolanie v učebnom pomere v internátnych učňovských školách pre mládež vyžadujúcu osobitnú starostlivosť a v učňovských školách navštevovaných učňami z ústavov sociálnej starostlivosti pre telesne chybnú mládež (ďalej len „učni“).
Doba učebného pomeru sa delí na obdobie prípravné a obdobie odborného rozvoja a ich dĺžka sa spravuje podľa náročnosti jednotlivých učebných odborov a dĺžky učebnej doby.*)
Na účely odmeňovania zaraďujú sa učebné odbory do kategórie A a B. Učebné odbory zaradené do kategórie A sa uvádzajú v prílohe č. 1 vyhlášky č. 67/1969 Zb. o finančnom a hmotnom zabezpečení učňov; ostatné odbory patria do kategórie B.
(1) V prípravnom období dostanú učni mesačnú odmenu v rozpätí zodpovedajúcom kategórii, do ktorej je učebný odbor zaradený.
(2) Mesačné odmeny sa priznávajú učňom v tomto rozpätí:
v prvom roku prípravného obdobia od 50,- do 100,- Kčs
v druhom roku prípravného obdobia od 80,- do 150,- Kčs
v prvom roku prípravného obdobia od 30,- do 80,- Kčs
v druhom roku prípravného obdobia od 50,- do 120,- Kčs.
(3) Organizácie určujú učňovi výšku mesačnej odmeny v rámci rozpätia ustanoveného v odseku 2 podľa celkového zhodnotenia jeho prospechu, správania sa a výsledkov v odbornom výcviku za príslušné zúčtovacie obdobie.
(4) Učňom, ktorí získali úplné stredné vzdelanie absolvovaním strednej všeobecnovzdelávacej školy, poskytne sa mesačná odmena počas celého prípravného obdobia v rozpätí určenom v príslušnej kategórii na druhý rok prípravného obdobia.
(5) Priznaná mesačná odmena poskytuje sa učňom aj za dobu pracovnej neschopnosti pre chorobu, úraz alebo za dobu karantény v prípravnom období, prípadne aj v období odborného rozvoja, pokiaľ začiatok pracovnej neschopnosti spadá do prípravného obdobia, najdlhšie však za dobu, počas ktorej by sa im inak poskytovalo nemocenské podľa predpisov o nemocenskom poistení.**)
(1) V období odborného rozvoja prideľuje sa učňom práca podľa učebných plánov a osnov tak, aby sa ich výkon koncom učebného pomeru priblížil priemernému výkonu kvalifikovaného pracovníka príslušného povolania tej kvalifikačnej triedy, ktorá sa učňovi prizná po záverečnej učňovskej skúške.
(2) S prihliadnutím na osobitnosti výchovy a výučby učňov, najmä vzhľadom na ich duševnú, zmyslovú a telesnú poruchu a ďalej vzhľadom na povahu vykonávanej práce, organizácia po prerokovaní s krajskou odborovou radou určí vhodný spôsob odmeňovania, a to mesačnými odmenami podľa ustanovenia odseku 3 alebo úkolovou, prípadne časovou mzdou podľa ustanovení odsekov 4 až 7.
(3) Pri spôsobe odmeňovania učňov mesačnými odmenami určí organizácia mesačnú odmenu v tomto rozpätí:
v kategórii A od 80,- do 190,- Kčs
v kategórii B od 80,- do 150,- Kčs
Vo výnimočných prípadoch môže organizácia zvýšiť hornú hranicu ustanovenú v kategórii B na obdobie odborného rozvoja až na 190,- Kčs učňom, ktorí pri celkovom hodnotení dosahujú mimoriadne priaznivé výsledky v teoretickom vyučovaní, odbornom výcviku a v správaní sa.
Ustanovenia § 4 odsekov 3 a 5 platia obdobne.
(4) Pri odmeňovaní učňov úkolovou alebo časovou sadzbou prizná im organizácia odmenu za prácu takto:
a) v úkolovej mzde najmenej 70 % a najviac 100 % mzdy,
b) v časovej mzde v prvej polovici obdobia odborného rozvoja najmenej 50 % a najviac 75 %, v druhej polovici tohto obdobia najmenej 60% a najviac 100 % časovej mzdy, ktorú by dostal kvalifikovaný pracovník za rovnaký výkon, kvalitu a výsledky práce; časová mzda sa vypočítava z tarifu kvalifikačnej triedy, ktorá môže byť o jeden stupeň nižšia, ako je kvalifikačná trieda, ktorá sa má učňovi priznať podľa mzdových predpisov po záverečnej učňovskej skúške. Ustanovenie § 4 odseku 3 platí obdobne.
(5) Učeň odmeňovaný podľa odseku 4
a) ak pracuje v kolektívnej úkolovej mzde, dostane mzdu podľa odseku 4 písm. a), najmenej však odmenu zodpovedajúcu časovej mzde v druhej polovici obdobia odborného rozvoja podľa ustanovenia odseku 4 písm. b),
b) ak pracuje v časovej mzde, dostane okrem odmeny určenej podľa časovej mzdy [odsek 4 písm. b)] aj prípadnú prémiu alebo výkonnostnú odmenu, ktorú by dostal kvalifikovaný pracovník za rovnaký výkon a výsledky práce.
(6) Mesačnú odmenu v rovnakej výške, aká podľa odseku 3 patrí učňom učebného odboru tej istej kategórie, dostane učeň odmeňovaný podľa odseku 4, ak v mesačnom období nevykonal prácu z dôvodov organizácie výučby určenej učebnými plánmi a osnovami. Rovnakú odmenu dostane učeň, ktorý z toho istého dôvodu vykonával prácu v obmedzenom rozsahu, pokiaľ jeho odmena podľa odseku 4 a 5 nie je vyššia.
(7) Striedanie úkolovej a časovej mzdy počas jedného výplatného obdobia u učňa odmeňovaného podľa odseku 4 je prípustné len vtedy, ak možno presne evidovať prácu vykonávanú v časovej mzde.
(1) Učňom, ktorí z dôvodov výučby výnimočne pracujú v sťaženom alebo zdraviu škodlivom prostredí, ak je to prípustné podľa príslušného zoznamu prác a pracovísk zakázaných mladistvým a ak je to obsiahnuté v učebných osnovách, v období odborného rozvoja patrí k odmene určenej podľa § 5 príplatok, aký patrí za rovnakých podmienok pracovníkom, podľa mzdových predpisov.
(2) Učňom, ktorí z dôvodov výučby výnimočne pracujú v sobotu alebo v nedeľu, patrí počas odborného rozvoja za prácu v týchto dňoch mzdové zvýhodnenie, ktoré podľa mzdových predpisov patrí ostatným pracovníkom.
(3) Počas odborného rozvoja priznávajú organizácie učňom odmeňovaným podľa § 5 ods. 4 podiely na hospodárskych výsledkoch za podmienok určených v kolektívnych zmluvách.
(1) Pokiaľ organizácia v prípravnom období zabezpečuje učňom ubytovanie, poskytuje im bezplatne celodenné stravovanie a ubytovanie; ak organizácia týmto učňom ubytovanie nezabezpečuje, poskytuje im denne bezplatne jedno hlavné a jedno vedľajšie jedlo.
(2) V období odborného rozvoja uhradzujú učni organizácii za stravovanie a ubytovanie sumu zodpovedajúcu 70 % dosiahnutej odmeny za prácu v príslušnom mesiaci zníženú o 120,- Kčs.
(3) Organizácia je povinná zabezpečiť učňom stravovanie v hodnote určeného finančného normatívu.
(4) Ubytovanie a stravovanie poskytuje organizácia učňom vo vlastných zariadeniach alebo na svoj náklad v zariadeniach iných organizácií (napríklad v závodných jedálňach).
(5) Učni môžu odoberať jedlo v zariadeniach pre výchovu učňov, prípadne v závodných jedálňach, aj počas svojej dovolenky, pokiaľ ju trávia v mieste výučby, alebo počas pracovnej neschopnosti pre chorobu (s výnimkou prenosných chorôb).
Organizácie poskytujú učňom pracovný odev, obuv a ostatné osobné ochranné pracovné prostriedky v rozsahu ustanovenom príslušnými predpismi.
Ministerstvo práce a sociálnych vecí Slovenskej socialistickej republiky po dohode s Ministerstvom financií Slovenskej socialistickej republiky, Ministerstvom školstva Slovenskej socialistickej republiky a Slovenskou radou odborových zväzov v odôvodnených prípadoch na návrh príslušného národného výboru môže povoliť výnimky z ustanovení tejto vyhlášky v prospech učňov niektorých odborov, prípadne povolaní.
(1) Učňom, ktorým sa v učebných zmluvách, uzavretých pred účinnosťou tejto vyhlášky, priznalo podľa skôr platných predpisov zvýhodnenie pri stravovaní a ubytovaní, ktoré by im podľa tejto vyhlášky nepatrilo, ponecháva sa toto zvýhodnenie dovtedy, kým sú vychovávaní v dohodnutom učebnom odbore.
(2) Ustanovenia vyhlášky č. 124/1967 Zb. o čiastočnej úhrade nákladov na starostlivosť poskytovanú v niektorých zariadeniach pre mládež, nevzťahuje sa na učňov, na ktorých sa vzťahuje táto vyhláška, ani na ich rodičov, prípadne na iné povinné osoby.
Zrušuje sa vyhláška č. 87/1967 Zb. o finančnom a hmotnom zabezpečení učňov v internátnych učňovských školách pre mládež vyžadujúcu osobitnú starostlivosť a v učňovských školách navštevovaných učňami z ústavov sociálnej starostlivosti pre telesne chybnú mládež.
*) Dĺžka prípravného obdobia jednotlivých učebných odborov je ustanovená v prílohe č. 1 vyhlášky č. 84/1965 Zb. o učebných odboroch a o finančnom a hmotnom zabezpečení učňov v znení vyhlášok č. 60/1967 Zb., č. 37/1968 Zb. a č. 49/1969 Zb.
**) Za dobu pracovnej neschopnosti, počas ktorej podľa tohto ustanovenia patrí mesačná odmena, nemocenské sa neposkytuje.

References: § 2

§ 3

§ 4
 § 9
 § 12
 § 230
 § 4
 § 4
 § 5
 § 5